જ્યારે બળાત્કાર પીડિતા પોલીસમાં કેસ નોંધાવવાની હિંમત કરે, જ્યારે નજીકમાં કોઈ પોલીસ સ્ટેશન હોય, જ્યારે પરિવાર પીડિતાને ફરિયાદ નોંધાવવા સહકાર આપે, જ્યારે પોલીસ સ્ટેશનમાં કોઈ સંવેદનશીલ પોલીસ અધિકારી હાજર હોય, જ્યારે પીડિતાની વાસ્તવિક તપાસ કરી એનો રીપોર્ટ આપનાર કોઈ સંવેદનશીલ ડોક્ટર હાજર હોય, જ્યારે પીડિતાને ખાતરી હોય કે જેની સામે ફરિયાદ નોંધાવી રહી છે એ તરત જામીન લઈને બહાર નહીં આવી જાય; ત્યારે જ બળાત્કારનો એક ગુનો નોંધાય છે.